Document ID: /roh_data/filtered/fineweb-2-filterrobots_roh.jsonl.gz/46767

La Bregaglia survegn ina nova directura da turissem. A partir dal december daventa Eli Baumgartner nova manadra da fatschenta da l’organisaziun. Ella succeda a Serge Alder che banduna l’organisaziun la fin da l’onn. Quai ha communitgà Bregaglia Engadin Turismo.
Eli Baumgartner ha 33 onns ed ha studegià turissem a la HTW a Cuira. Silsuenter ha ella lavurà en diversas funcziuns en la branscha da turissem. L’ultim è ella stada manadra da marketing tar l’Academia Engiadina.
RR novitads 10:00